Kolmekymppisenä maratonit aloittanut Saukkonen on ilmeisesti toinen mies maailmassa, joka saavuttaa näin suuren maratonmäärän. Ennätystä pitää tiettävästi hallussaan edelleen aktiivisesti juokseva saksalainen Christian Hottas, joka on juossut noin 2 300 maratonia.

Vaatimaton Saukkonen ei pitänyt ennätysjuoksuaan erityisenä suorituksena.

– Ei ollut erityinen juoksu, yksi luku muiden joukossa.

Mainos (artikkeli jatkuu alla)

Mainos (artikkeli jatkuu alla)

Saukkonen lähti matkaan puoli viideltä aamuyöstä ja tuli maaliin noin seitsemän tuntia myöhemmin. Saukkosen juoksutahti on hurja.

– Viimeiset 10 vuotta maratonien vähimmäismäärä on ollut ainakin 70 vuodessa, muuten melkein hävettää. Nyt parina viime vuotena on tullut juostua sata tai ylikin, luultavasti myös tänä vuonna tulee. Se on keskimäärin kaksi tai toissa vuonna jopa kolme maratonia viikossa.

Mutta mikä ihme saa juoksemaan näin paljon?

– Se on sellainen turhamaisuus ja erikoisuuden tavoittelu, joka saa tähän hommaan. En ole mitään merkittävää tehnyt niin kuvittelen, että tämä on jotain erikoista.

Maratonin parhaimmillaan noin kolmeen tuntiin juossut Saukkonen ei osaa arvioida, kuinka monta juoksua on vielä edessä.



– En tiedä, mutta olen huomenna ja ylihuomenna ja juhannusviikolla luvannut juosta, että kyllä siinä puolisen tusinaa tulee.



Parhaimmillaan lähes päivittäin maratoneja juokseva veteraani ei osaa antaa erityisiä ohjeita palautumiseen.

